Tsoenami-waarskuwing uitgereik ná aardbewing | Maroela Media
Volgens die Amerikaanse geologiese opnamediens (USGS) het die aardbewing 165 km wes van Tapachula in die suide van die land op 'n diepte van 35 km plaasgevind.
Die aardbewing het veroorsaak dat geboue geskud en mense in hul slaapklere paniekbevange in die strate in gehardloop het om van die geboue af weg te kom. Gedeeltes van Mexikostad is sonder elektrisiteit.
Die VSA se tsoenami-waarskuwingsdiens het gewaarsku dat wydverspreide gevaarlike tsoenami-golwe moontlik in die Stille Oseaan kan voorkom en kusgebiede van verskeie Sentraal-Amerika-lande kan raak. Die golwe kan die kusgebiede van Mexiko, Guatemala, El Salvador, Costa Rica, Nicaragua, Panama, Honduras en Ecuador tref. Dit hou nie 'n gevaar vir die VSA se Weskus in nie.